《即席寿胡司理时东园桃柳方盛》
明代·卢龙云

二月中和淑景长，君家四美在东堂。已从绮席沾春酒，更喜华园对众芳。

丽日暖浮桃锦烂，条风轻动柳金黄。上林伫报迁莺会，来岁谁同醉羽觞。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。